VS000474
Datum: 1991-05-20T02:00:00.000+02:00
datum_sodbe_i_stopnje: 1997-10-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice
fischer: srednje hudi primeri
odskodnina: 1000000 SIT
opombe: II Ips 433/98. Revizija tožeče stranke je bila zavrnjena. Višina odškodnine za nepremoženjsko škodo ni bila predmet revizijskega odločanja.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Prometna nesreča.

## Poškodba

Odprt zdrobilen zlom nosne kosti s premikom odlomkov.

## Telesne bolečine

350000 SIT Zmerne bolečine 2 do 3 dni, blage 7 do 10 dni, občasne in ves čas blage 10 do 14 dni.

#### Ambulantno zdravljenje

Pregledi v obratni ambulanti.

#### Nevšečnosti med zdravljenjem

Kirurška oskrba poškodbe nosu, zaščita proti tetanusu, povezovanje, tamponiranje nosnic, odstranitev tamponskih trakov, odstranitev šivov, dva pregleda v ambulanti za bolezni ušes, nosu in grla, pregled pri specialistu otologu, uporaba antibiotičnih tablet in kapljic za nos.

## Strah

100000 SIT Hud primarni strah takoj po dogodku, ki je trajal vse do prihoda v kirurško ambulanto, kjer je dobil strokovno kirurško pomoč. V naslednjih 7 do 10 dneh je pri tožniku obstajala bojazen pred zapleti med zdravljenjem.

## Zmanjšanje življenjske aktivnosti

350000 SIT Po poškodbi so tožniku ostale trajne posledice in sicer v deformaciji in asimetriji nosu zaradi stanja po zdrobilnem zlomu okostja nosu, ki je zaraslo s premikom. Zaradi tega je splošna življenjska sposobnost vključno z zmožnostjo za delo tožnika zmanjšana za 6%, po tabeli invalidnosti zavarovalnic pa gre pri takšnem kliničnem stanju za invalidnost v višini do 10%. Stanje je dokončno in spontanega izboljšanja ni mogoče pričakovati.

## Skaženost

200000 SIT Estetska prizadetost nosu, ki vzbuja pri ljudeh pretirano pozornost, pri tožniku pa občutek nelagodja.

---

ZOR člen 200, 203